**ΑΝΑΚΟΙΝΩΣΗ**

**Δηλώσεις** **Μαθημάτων και Συγγραμμάτων,** Χειμερινού εξαμήνου 2023-24

για τους φοιτητές του Τμήματος Εσωτερικής Αρχιτεκτονικής

**Δηλώσεις μαθημάτων**

**Οι Δηλώσεις** **Μαθημάτων,** θα γίνονται από την Πέμπτη **19** **Οκτωβρίου 2023,**  έως και την Παρασκευή **22 Δεκεμβρίου 2023**.

* + Πρέπει να δηλώσετε τα μαθήματα που θα παρακολουθήσετε το τρέχον εξάμηνο μέσω της ιστοσελίδας https://egram.cm.ihu.gr/unistudent/
  + Αρχικά επιλέγουμε προσθήκη μαθημάτων στη δήλωση και στη συνέχεια κάνουμε **ΑΠΟΣΤΟΛΗ** προκειμένου η δήλωση να **αποσταλεί**  στη Γραμματεία.
  + Για να ελέγξετε αν η δήλωση σας έχει αποσταλεί στη Γραμματεία με επιτυχία, βγείτε από το σύστημα e-gram και ξαναμπείτε σε αυτό. Αν εμφανίζεται η δήλωσή σας, τότε αυτή έχει αποσταλεί στη Γραμματεία με επιτυχία. Αν δεν εμφανίζεται θα πρέπει να επαναλάβετε την διαδικασία δήλωσης και αποστολής.
  + Εκτυπώνετε την δήλωση των μαθημάτων και φυλάξτε την εκτύπωση ως το μόνο αποδεικτικό των ενεργειών σας.
  + Τηλεφωνικά ερωτήματα για το αν η Γραμματεία παρέλαβε την δήλωση δεν μπορούν να απαντηθούν.
  + **ΠΡΟΣΟΧΗ:** Η δήλωση γίνεται από τον ίδιο το φοιτητή και όχι από άλλα πρόσωπα.

**Δηλώσεις συγγραμμάτων**

**Οι Δηλώσεις** **συγγραμμάτων** σύμφωνα με την ανακοίνωση του eudoxus,

(<https://eudoxus.gr/Files/Dianomi_Xeimerinou_2023_24.pdf>)

θα γίνονται από την Πέμπτη 19 **Οκτωβρίου 2023**  έως και την **Παρασκευή 5 Ιανουαρίου 2024**.

* + **Μετά** την επιτυχή αποστολή της δήλωσης των μαθημάτων σας, πρέπει να επιλέξετε το σύγγραμμα της επιλογής σας για κάθε μάθημα**.** Η δήλωση συγγραμμάτων γίνεται ηλεκτρονικά μέσω της ιστοσελίδας: [www.eudoxus.gr](http://www.eudoxus.gr/)
  + Για την είσοδο στο σύστημα ΕΥΔΟΞΟΣ είναι απαραίτητη η χρήση των κωδικών πρόσβασης (username/password), που διαθέτουν οι φοιτητές για τις κεντρικές ηλεκτρονικές υπηρεσίες του Ιδρύματος.
  + Επισημαίνεται ότι βάσει της ισχύουσας νομοθεσίας φοιτητές που έχουν υπερβεί τα ν+2 έτη σπουδών δεν δικαιούνται δωρεάν συγγράμματα. (βρίσκονται σε εξάμηνο ίσο ή μικρότερο του 12ου)
  + Επίσης οι φοιτητές δικαιούνται να παραλάβουν συγγράμματα μόνο για τα μαθήματα εκείνα τα οποία έχουν συμπεριλάβει κατά το τρέχον εξάμηνο στη δήλωση μαθημάτων τους.

Για περαιτέρω διευκρινίσεις ή απορίες μπορείτε πάντα να απευθύνεστε στο Γραφείο Αρωγής Χρηστών του Ευδόξου (<https://eudoxus.gr/contact>).

* + **Η δήλωση γίνεται από τον ίδιο το φοιτητή και όχι από άλλα πρόσωπα.**

**Όσοι φοιτητές δεν κάνουν δήλωση μαθημάτων και συγγραμμάτων μέσα στις οριζόμενες προθεσμίες, χάνουν τη δυνατότητα δήλωσης των μαθημάτων του τρέχοντος εξαμήνου, δεν έχουν δικαίωμα στη διανομή των δωρεάν συγγραμμάτων και δεν μπορούν να πάρουν μέρος στην εξεταστική περίοδο του Χειμερινού εξαμήνου του Ακαδ. Έτους 2023-24.**

Παρακαλούνται οι φοιτητές να φροντίσουν **να εκπληρώσουν εμπρόθεσμα τις υποχρεώσεις τους**, ώστε να μην υποστούν τις συνέπειες από καθυστερήσεις ή παραλείψεις τους.

**Από τη Γραμματεία του Τμήματος**

**Εσωτερικής Αρχιτεκτονικής**